9. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  Αριθ.16444 της 10/16 Μαΐου 1972  (ΦΕΚ Β΄349)  Περί ρυθμίσεως θεμάτων εξετάσεων φοιτητών του Εθνικού Μετσοβίου Πολυτεχνείου. Έχοντες υπ’ όψει:1)Τας διατάξεις της παρ.5 της υπ’ αριθ.107/1962 πράξεως του Υπουργικού Συμβουλίου, κυρωθείσης δια του άρθρ.1 του Ν.Δ.4263/1962 (ΦΕΚ 187/Α΄), 2)το άρθρ.3 του Β.Δ/τος υπ’ αριθ.563/1961 (ΦΕΚ 138/Α΄) «περί φοιτήσεως, βαθμολογιών και εξετάσεων εν ταις Σχολαίς του Ε.Μ. Πολυτεχνείου», 3)τας προτάσεις της Συγκλήτου του Εθνικού Μετσοβίου Πολυτεχνείου, ληφθείσας κατά τας από 17.12.1971, 14.1.1972 και 4.4.1972 συνεδρίας αυτής και της Πολυτεχνικής Σχολής του Πανεπιστημίου Θεσσαλονίκης έγγραφον αυτής υπ’ αριθ.275/6.10.71), αποφασίζομεν: 1.Ως βαθμός ετησίας προόδου επί οφειλομένων μαθημάτων υπό σπουδαστών του Ε.Μ. Πολυτεχνείου, προσερχομένων εις επανεξέτασιν δι’ απόκτησιν νέου βαθμού, συμφώνως προς τας υπ’ αριθ.10195/ 1968 (ΦΕΚ 144-Β/20.3.1968) και 123415/1971 (ΦΕΚ 890/Β/9.11.1971) ημετέρας αποφάσεις, λαμβάνεται υπ’ όψιν ο κατά την επανεξέτασιν κτηθείς βαθμός, οσάκις τυγχάνει μείζων του αρχικού, εν εναντία δε περιπτώσει υπολογίζεται ο αρχικώς κτηθείς βαθμός επί των ως άνω μαθημάτων. 2.Αι επαναληπτικαί προαγωγικαί εξετάσεις της εξεταστικής περιόδου μηνός Οκτωβρίου επί οφειλομένων μαθημάτων, μεταφερομένων εκ προηγουμένου έτους σπουδών, συμφώνως τη υπ’ αριθ.6580/1970 (ΦΕΚ 165-Β/5.3.70) ημετέρα αποφάσει, διενεργούνται γραπτώς ενώπιον Επιτροπής, αποτελουμένης εκ του Κοσμήτορος της αρμοδίας Σχολής, εκ του διδάσκοντος το εξεταζόμενον μάθημα Καθηγητού και εξ ενός ετέρου Καθηγητού συγγενούς μαθήματος, της αυτής ή ετέρας Σχολής οριζομένου υπό της Συγκλήτου του Ιδρύματος. Ο μέσος όρος βαθμολογίας των εξετάσεων τούτων παραδίδεται υπό του Κοσμήτορος εις την Γραμματείαν της οικείας Σχολής. 3.Καταργείται η υπό της υπ’ αριθ.6580/1970 (ΦΕΚ 165-Β/5.3.1970) ημετέρας αποφάσεως προβλεπομένη περαιτέρω μεταφορά μεταφερομένου μαθήματος. 4.Σπουδασταί του ακαδημαϊκού έτους 1970-1971, απορριπτόμενοι εις μαθήματα, άτινα μετά την ισχύν της υπ’ αριθ.167840/1971(ΦΕΚ 1020/Β/20.12.71) ημετέρας αποφάσεως κατηργήθησαν ή μετεφέρθησαν εις ανωτέραν τάξιν σπουδών κατά το ακαδημαϊκόν έτος 1971-72, επιτρέπεται όπως εγγράφωνται κατά το έτος τούτο  Σελ.330,02(γ) Τεύχος 478-Σελ.44 εις επομένην τάξιν σπουδών, χωρίς να υπολογίζεται η απόρριψις των επί των ανωτέρω μαθημάτων. Τα μαθήματα ταύτα υποχρεούνται να παρακολουθήσουν οι σπουδασταί κατά την φοίτησίν των εις την ανωτέραν τάξιν είτε ταύτα είναι υποχρεωτικά, είτε κατ’ επιλογήν υποχρεωτικά. 5.Αι διατάξεις των παρ.2 και 3 της παρούσης ισχύουν και επί των φοιτητών της Πολυτεχνικής Σχολής του Πανεπιστημίου Θεσσαλονίκης. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Ως προς τας τμηματικάς και πτυχιακάς εξετάσεις βλ. και τας υπ’ αριθ.6580/1970, 53035/1972 αποφάσεις (ανωτ.σελ.82,05 και 82,07). Περί ρυθμίσεως θεμάτων εξετάσεως φοιτητών του Εθνικού Μετσοβίου Πολυτεχνείου βλ. εν υπ’ αριθ.70104/1972 (ΦΕΚ Β΄413) αποφ. Υπ.Εθν. Παιδείας και Θρησκευμάτων (τομ.31Α σελ.550,01). 